Aleksey Borzunov

**Aleksey Alekseyevich Borzunov** (1943-yil 11-noyabr, Moskva – 2013-yil-7-iyun Moskva) – sovet va rus teatr, kino va dublyaj aktyori, Ingushetiya Respublikasida xizmat koʻrsatgan artist (2004). Rossiya Federatsiyasida xizmat koʻrsatgan artist (2005).

## Tarjimai holi
Aleksey Borzunov 1943-yil 11-noyabrda Moskvada tavallud topgan. Moddiy sabablarga koʻra ota-onasi uni bolalar uyiga topshirishgan, ammo keyinchalik buvisi uni oʻsha yerdan olib ketgan va bolani oʻzi tarbiyalagan. U birinchi marta kinoga 1959-yilda maktab oʻquvchisi paytida kirib, „Neobiknovennoye puteshestviye Mishki Strikachyeva“ filmida rol oʻynagan. 1965-yilda Moskva badiiy teatr maktabini tamomlagan (V. P. Markov kursi) va teatr truppasiga qabul qilingan, 1965–1990-yillarda – bu teatrning aktyori (1987-yildan – Gorkiy nomidagi Moskva badiiy teatrida). „Dni Turbinix“ spektaklida Lariosik, B. Brextning „Jizni Galileya“  spektaklida Andreya, G. Polonskiyning „Repititore“ filmida Yevgeniy rollarini ijro etgan. 1980-yillarning oxirida  teatr kasaba uyushmasi qoʻmitasining raisi lavozimida faoliyat olib borgan. U audio kitoblar ijrochisi sifatida ancha yillar faoliyat yuritgan, ularga quyidagilar kiradi: „Belaya gvardiya“, „Malenkiy prints“, „Ostrov sokrovish“, „Yevangelina Gospoda i Boga i spasa nashego Iusisa Xrista“, „Voyna mirov“. Aktyor dublyaj va filmlardagi koʻplab asarlari bilan ham mashhur.  Dublyajdagi birinchi asar 1978-yilda chiqarilgan „Priklyucheniya Xomi“ multfilmi edi. 1980-yillarning oxiridan boshlab xorijiy filmlar va multfilmlarni dublyaj qildi. 1998-yilda Sankt-Peterburgdagi „Rossiya Video – Film“ aktyorlarining ish tashlashi paytida RTR kanalida koʻrsatilgan „Santa-Barbara“ operasining bir nechta epizodlari uchun ovoz rejissyori boʻlgan.

Uning soʻnggi asarlari orasida „Indiana Jones va afsonaviy billur chanoq“, „Harri potter va tilsim shahzodasi“, „Zvyozdniy put“, „Muqaddima“, „“ nomli filmlari bor. Animal planet va Discovery Channel telekanallarida kadrlar ortidagi matnni oʻqigan.
U tez-tez reklama roliklarida ovoz berardi. Shuningdek, uning ovozi Moskvadagi audio qoʻllanmalarda ham yangraydi.

### Oilasi

* Xotini – Tatyana Ivanovna Borzunova (1944-yil 3-dekabrda tavallud topgan).
* Qizi – ovozli aktrisa Yelena Borzunova (1970-yil 29-mayda tavallud topgan). 1988-yilda  „Kriminalniy talant“ filmida prokuratura kotibi Masha Gvozdikina va „Blijniy krug“ filmidagi Stalin qoʻriqchisida leytenant Popova rolini oʻynagan. U otasi bilan birgalikda ovozli ijrochi sifatida faoliyat olib borgan.
** Nabirasi – Aleksandr (2011-yilda tavallud topgan). Yelena oʻgʻlining dunyoga kelishi haqida 2013-yil aprel oyida perviy kanalda "Segodnya vecherom" dasturiga bergan intervyusida eʼlon qildi.

### Vafoti
Alksandr Borzunov 2013-yil 7-iyun kuni Moskvadagi uyida yurak xuruji tufayli 70 yoshida vafot etdi. Aktyor bilan vidolashuv 2013-yil 13-iyun kuni Rossiya Federatsiyasi Prezidenti maʼmuriyati Markaziy klinik shifoxonasining dafn zalida boʻlib oʻtdi. U Moskvadagi Xovanskoye qabristoniga dafn etilgan (shimoliy hudud, 247-sonli xoʻjalik).

## Mukofotlari

* Rossiya Federatsiyasining xizmat koʻrsatgan artisti (2005-yil 3-aprel) – *sanʼat sohasidagi xizmatlari uchun*.
* Ingushetiya Respublikasida xizmat koʻrsatgan artist (2004-yil 17-fevral) – *kino va televideniye sohasidagi katta xizmatlari uchun*.

## Ijodi

#### [[Moskva badiiy akademik teatri|M. Gorkiy nomidagi SSSR Moskva badiiy teatri]].

*
* 1965-yil – „Don Kixot vedyot boy“ – *Kumush masxaraboz va yoshlar*
* 1966-yil – „Vdovets“ A. P. Shteyna – *Jenya*
* 1966-yil – „Revizor“ N.Gogol – *Ayiq*
* 1968-yil – „Dni Trubinix“ M. A. Bulgakov – *Lariosik*. 

## Manbalar